ai4bharat/Pralekha huggingface dataset:
প্রধানমন্ত্রীরদপ্তর
ইউ ভি কৃষ্ণম রাজু গারুর অকাল প্রয়াণে প্রধানমন্ত্রীর শোক প্রকাশ
নয়াদিল্লি, ১১ সেপ্টেম্বর, ২০২২
প্রধানমন্ত্রী, শ্রী নরেন্দ্র মোদী প্রবীণ তেলুগু চলচ্চিত্র ব্যক্তিত্ব শ্রী ইউভি কৃষ্ণম রাজু গারুর মৃত্যুতে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেন "ইউভি কৃষ্ণম রাজু গারুর মৃত্যুতে আমি শোকাহত। আগামী প্রজন্ম চলচ্চিত্র জগতে তাঁর অবদান এবং সৃজনশীলতাকে মনে রাখবে। সমাজ সেবার ক্ষেত্রেও তিনি ছিলেন অগ্রগণ্য এবং একজন রাজনৈতিক নেতা হিসাবে বিশেষ পরিচিতি লাভ করেছিলেন। তাঁর পরিবার এবং ভক্তদের প্রতি আমার সমবেদনা। ওম শান্তি।"
PG/PM/SB
(
স্বরাষ্ট্র মন্ত্রক
পুলিশ বাহিনীর আধুনিকীকরণ
নয়াদিল্লি, ১০ জুলাই, ২০১৯
২০১৭ সালের ২৭শে সেপ্টেম্বর সরকার দ্রুত পুলিশ বাহিনীর আধুনিকীকরণের লক্ষ্য নিয়ে একটি প্রকল্প বাস্তবায়নের কাজ শুরু করেছে। এই প্রকল্পে নকশাল উপদ্রুত জেলা, জম্মু-কাশ্মীর এবং উত্তর-পুর্বের রাজ্যগুলির পাশাপাশি, দেশের অন্যত্র এটি বাস্তবায়নের লক্ষ্যে ২৫,০৬১ কোটি ৯০ লক্ষ টাকা বরাদ্দ করা হয়েছে।
এই প্রকল্পের দুটি দিক রয়েছে। নির্দিষ্ট কিছু ক্ষেত্রে নিরাপত্তা সংক্রান্ত ব্যয়বরাদ্দ এবং পুলিশ বাহিনীর আধুনিকীকরণ।
রাজ্য সরকারগুলিকে অস্ত্রশস্ত্র, বিচার প্রক্রিয়ায় সাহায্য, তথ্যপ্রযুক্তি, যোগাযোগ এবং প্রশিক্ষণের ক্ষেত্রে কেন্দ্র সাহায্য করবে। এই প্রকল্পের নকশাল উপদ্রুত জেলা, জম্মু-কাশ্মীর এবং উত্তর-পূর্বের রাজ্যগুলির পুলিশ বাহিনীর গতিশীলতা এবং আবাসন সহ বাহিনীর পরিকাঠামো গঠনে গুরুত্ব দেওয়া হবে। হিমালয়ের তিনটি রাজ্য – জম্মু-কাশ্মীর, উত্তরাখণ্ড ও হিমাচল প্রদেশ এবং সিকিম সহ আটটি উত্তর-পূর্বাঞ্চলীয় রাজ্যে কেন্দ্র ৯০ শতাংশ অর্থ সাহায্য দেবে। বাকি রাজ্যগুলিতে কেন্দ্রীয় অনুদান ৬০ শতাংশ।
উত্তর-পূর্বাঞ্চলের রাজ্যগুলির জন্য নির্দিষ্ট কিছু প্রকল্প রয়েছে।
পুরো প্রকল্পে কেন্দ্র ১৮,৬৩৬ কোটি ৩০ লক্ষ টাকা ব্যয় করবে। রাজ্যগুলির ব্যয়ের পরিমাণ ৬,৪২৫ কোটি ৬০ লক্ষ টাকা।
লোকসভায় এক প্রশ্নের লিখিত জবাবে এই তথ্য জানিয়েছেন স্বরাষ্ট্র প্রতিমন্ত্রী শ্রী জি কিষাণ রেড্ডি।
CG/CB/DM
(Visitor Counter : 44
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১০৪ কোটি ৪ লক্ষ ছাড়িয়েছে
জাতীয় স্তরে সুস্থতার হার বর্তমানে ৯৮.২০ শতাংশ, যা ২০২০-র মার্চ থেকে সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ১৬ হাজার ১৫৬
দেশে সুস্পষ্টভাবে করোনায় আক্রান্তের সংখ্যা ১ লক্ষ ৬০ হাজার ৯৮৯, যা ২৪৩ দিনে সর্বনিম্ন
সাপ্তাহিক-ভিত্তিতে আক্রান্তের হার ১.১৯ শতাংশ, যা গত ৩৪ দিন ২ শতাংশের নীচে
নতুন দিল্লি, ২৮ অক্টোবর, ২০২১
দেশে গত ২৪ ঘন্টায় ৫৯ লক্ষ ৯ হাজার ২৫৪টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১০৪ কোটি ৪ লক্ষ ৯৯ হাজার ৮৭৩।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৭৮,৫৭৮
|
|
দ্বিতীয় ডোজ
|
|
৯১,৮২,২৭২
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৭০,৪৪৪
|
|
দ্বিতীয় ডোজ
|
|
১,৫৮,২৪,৩৮৩
|
|
১৮-৪৪ বছর বয়সী
|
|
প্রথম ডোজ
|
|
৪১,২৬,০৯,৯৩৮
|
|
দ্বিতীয় ডোজ
|
|
১৩,৩৪,০৭,৬২৬
|
|
৪৫-৫৯ বছর বয়সী
|
|
প্রথম ডোজ
|
|
১৭,৩৩,০৬,৯১০
|
|
দ্বিতীয় ডোজ
|
|
৯,৩৫,০০,৩৯৬
|
|
৬০ বছরের বেশি বয়সী
|
|
প্রথম ডোজ
|
|
১০,৮৮,৩১,২৮১
|
|
দ্বিতীয় ডোজ
|
|
৬,৫০,৮৮,০৪৫
|
|
মোট
|
|
১,০৪,০৪,৯৯,৮৭৩
দেশে গত ২৪ ঘন্টায় করোনা মুক্ত হয়েছেন ১৭ হাজার ৯৫ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৩৬ লক্ষ ১৪ হাজার ৪৩৪।
জাতীয় স্তরে সুস্থতার হার বর্তমানে ৯৮.২০ শতাংশ, যা ২০২০-র মার্চ থেকে এযাবৎ সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ১২৩ দিন ৫০ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ১৬ হাজার ১৫৬।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৬০ হাজার ৯৮৯ হয়েছে, যা ২৪৩ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.৪৭ শতাংশ, যা ২০২০-র মার্চ থেকে সর্ব নিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১২ লক্ষ ৯০ হাজার ৯০০টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৬০ কোটি ৪৪ লক্ষ ৯৮ হাজার ৪০৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.১৯ শতাংশ, যা গত ৩৪ দিন ২ শতাংশের নীচে। একইভাবে, দৈনিক-ভিত্তিতে আক্রান্তের হার ১.২৫ শতাংশ। দৈনিক-ভিত্তিতে আক্রান্তের হার গত ২৪ দিন ২ শতাংশের নীচে এবং ৫৯ দিন ৩ শতাংশের নিচে রয়েছে।
(CG/BD/AS/
আয়ুষ
করোনা ভাইরাস সংক্রমনের প্রতিরোধে পরামর্শ
নয়াদিল্লি, ২৯ জানুয়ারি, ২০২০
রহস্যময় নতুন করোনা ভাইরাসের প্রকোপ দ্রুত ছড়াচ্ছে। সারা বিশ্বে এই ভাইরাসের আতঙ্ক ছড়িয়ে পড়েছে। চিরায়ত ভারতীয় চিকিৎসা ব্যবস্হা- আয়ুর্বেদ, হোমিওপ্যাথি এবং ইউনানির মাধ্যমে এই রোগ প্রতিরোধের বিষয়ে কেন্দ্রের আয়ুষ মন্ত্রকের গবেষণা পর্ষদ কিছু পরামর্শ জারি করেছে।
আয়ুর্বেদ চিকিৎসা পদ্ধতি অনুসারে রোগ প্রতিরোধের গৃহীত ব্যবস্হাগুলি হল :
· ব্যক্তিগত স্বাস্হ্যবিধি বজায় রাখা
· সাবান এবং জল দিয়ে ২০ সেকেন্ড ধরে হাত ধোবেন
· মুস্তা, পারপাত, উশির, চন্দন, উদিচ্চ এবং নগরের মিশ্রণের ১০ গ্রাম পাউডারকে ১ লিটার জলে ফোটাতে থাকুন। যখন মিশ্রণের পরিমাণ অর্ধেক হবে তখন এটিকে সংগ্রহ করে তেষ্টা পেলে পান করুন।
· হাত না ধুয়ে আপনার চোখ, নাক, মুখ ছোঁবেন না।
· অসুস্হ লোকেদের থেকে দূরত্ব বজায় রাখুন।
· যখন আপনি অসুস্হ থাকবেন তখন ঘরেই থাকুন।
· হাঁচি, কাশির সময় আপনার হাত ধোবেন এবং মুখ কাপড় দিয়ে ঢেকে রাখুন।
· যে জিনিসগুলিকে ঘনঘন স্পর্শ করেন পরিষ্কার ও জীবানুমুক্ত রাখুন।
· কোথাও যাওয়ার সময় এন-৯৫ মাস্ক ব্যবহারের চেষ্টা করুন।
· যদি সন্দেহ করেন যে আপনি করোনা ভাইরাস আক্রান্ত তাহলে মুখোশ পরুন এবং নিকটবর্তী হাসপাতালের সঙ্গে তৎক্ষণাত যোগাযোগ করুন
· আর্যুবেদিক চিকিৎসাশাস্ত্র অনুসারে স্বাস্হ্যকর খাবার এবং জীবনশৈলি বজায় রাখার মাধ্যমে রোগ প্রতিরোধ ক্ষমতা বৃদ্ধি করুন।
· দিনে দু-বার গরম জলের সঙ্গে অগস্ত হরিতকি খান।
· প্রতিদিন দুটি করে ৫০০ মিলিগ্রামের সামসামানি বুটিক খান।
· এক লিটার জলে পিতটি, মরিচ ও সুনথির ৫ গ্রাম পাউডারের সঙ্গে ৩-৫টি তুলসি পাতা দিয়ে জল ফোটান। জলের পরিমাণ অর্ধেক হয়ে গেলে তারপর প্রয়োজন মতো তা সেবন করুন।
· প্রতিদিন সকালে নাকের ফুটোয় দু-ফোঁটা করে অণু তেল দেবেন।
নিবন্ধীকৃত আর্য়ুবেদ চিকিৎসকের পরামর্শক্রমে প্রয়োজনীয় ব্যবস্হা গ্রহণ করতে হবে।
আয়ুষ মন্ত্রকের সেন্ট্রাল কাউন্সিল ফর রিসার্চ ইন হোমিপ্যাথি করোনা ভাইরাসের সংক্রমণ থেকে রক্ষা পাওয়ার জন্য হোমিওপ্যাথ ওষুধের প্রয়োগ সম্পর্কে ২৮শে জানুয়ারি বৈজ্ঞানিক উপদেষ্টা পর্ষদের ৬৪তম বৈঠকে আলোচনা করেছে। এই ভাইরাস থেকে রক্ষা পাওয়ার জন্য আর্সেনিক অ্যালবাম ৩০ খালি পেটে এক ফোঁটা করে তিন দিন খেতে হবে।
এই ভাইরাসের সংক্রমনের থেকে বাঁচতে ইউনানি পদ্ধতিতে যেসব ওষুধ ব্যবহার করা যায় সেগুলি হল ১. সরবত উন্নাম দিনে ২ বার করে ১০-২০ মিলিলিটার। ২. তিরিয়াক আরবা ৩-৫ গ্রাম দিনে ২ বার করে। ৩. তিরিয়াক নাজলা ৫ গ্রাম করে দিনে ২ বার। ৪. খামিরা মারওয়ারিদ প্রতিদিন ৩-৫ গ্রাম তালু এবং বুকে রোগান বাবোনা/রোগান মম/কাফোরি মলম মালিস করতে হবে। নাকে হালকাভাবে রোগান বানাফসা মালিস করতে হবে। প্রতিদিন চারবার ৪-৮ ফোঁটা আজিদ আরোক জলে মিশিয়ে খেতে হবে। জ্বর হলে ঈষদুষ্ণ জলের সঙ্গে দিনে ২ বার হাব-এ-ইকসিরবুখার দুটি ট্যাবলেট খেতে হবে। দিনে ২ বার ১০০ মিলিলিটার ঈষদুষ্ণ জলে ১০ মিলিলিটার সরবত নাজলা মিশিয়ে খেতে হবে। দিনে ২ বার কুর্স-এ-সুয়েল ট্যাবলেট ২টি করে খেতে হবে।
ইউনানি চিকিৎসকের পরামর্শক্রম সহজপাচ্য হালকা খাবার খেতে হবে।
CG/CB /NS
(Visitor Counter : 9238
প্রধানমন্ত্রীরদপ্তর
উগাডি উপলক্ষে শুভেচ্ছা প্রধানমন্ত্রীর
নয়াদিল্লি, ২২ মার্চ, ২০২৩
প্রধানমন্ত্রী শ্রী নরেন্দ্র মোদী উগাডি উপলক্ষে সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন;
“সকলকে উগাডির শুভেচ্ছা জানাই।”
PG/PM/NS
(
দক্ষতাউন্নয়নওশিল্পোদ্যোগমন্ত্রক
প্রধানমন্ত্রী জন আরোগ্য যোজনার আওতায় ‘আরোগ্যমিত্র’দের দক্ষতা উন্নয়নে মউ স্বাক্ষর
নয়াদিল্লি, ২৮ আগস্ট, ২০১৮
প্রধানমন্ত্রী জন আরোগ্য যোজনার  কার্যকর রূপায়ণ সুনিশ্চিত করতে এবং উন্নতমানের পরিষেবা প্রদান অব্যাহত রাখতে ‘আরোগ্যমিত্র’দের দক্ষতা বৃদ্ধির জন্য জাতীয় দক্ষতা উন্নয়ন নিগম  ও জাতীয় স্বাস্থ্য সংস্থার  মধ্যে একটি সমঝোতাপত্র স্বাক্ষরিত হয়েছে। সোমবার নতুন দিল্লিতে এক অনুষ্ঠানে এই সমঝোতাপত্রে স্বাক্ষর করেন জাতীয় স্বাস্থ্য সংস্থার কার্যনির্বাহী আধিকারিক ডঃ ইন্দুভূষণ এবং এনএসডিসি-র ম্যানেজিং ডিরেক্টর তথা সিইও শ্রী মণীষ কুমার। স্বাক্ষরদান অনুষ্ঠানে কেন্দ্রীয় দক্ষতা উন্নয়ন ও শিল্পোদ্যোগ মন্ত্রী শ্রী ধর্মেন্দ্র প্রধান, কেন্দ্রীয় স্বাস্থ্য ও পরিবারকল্যাণ মন্ত্রী শ্রী জে পি নাড্ডা, বিভাগীয় দুই প্রতিমন্ত্রী শ্রী অশ্বিনী কুমার চৌবে ও শ্রীমতী অনুপ্রিয়া প্যাটেল উপস্থিত ছিলেন।
এই উপলক্ষে শ্রী ধর্মেন্দ্র প্রধান বলেন, প্রধানমন্ত্রী জন আরোগ্য যোজনা একটি উল্লেখযোগ্য কর্মসূচি। এই কর্মসূচির মাধ্যমে ৫০ কোটি মানুষ স্বাস্থ্য সুবিধা পাবেন। এমনকি, এই কর্মসূচির সাফল্য দেশের সার্বিক উন্নয়নে সাহায্য করবে। কর্মসূচির উদ্দেশ্য পূরণে উপযুক্ত নজরদারি, সময়ানুগ পরিষেবা প্রদান সহ আধুনিক প্রযুক্তি কাজে লাগানো হবে। পরিষেবা প্রদান ও সুফলভোগীদের মধ্যে যোগসূত্র স্থাপনে ‘আরোগ্যমিত্র’দের গুরুত্বপূর্ণ ভূমিকার কথা উল্লেখ করে শ্রী প্রধান বলেন, এঁদের দক্ষতার পরিচয় তাঁদের আচার-আচরণ, জ্ঞান ও বিচক্ষণতার মধ্য দিয়ে প্রতিফলিত হবে। সঙ্গত কারণেই প্রধানমন্ত্রী জন আরোগ্য যোজনার সাফল্যে দক্ষতা উন্নয়ন মন্ত্রকের বড় ভূমিকা থাকছে বলেও শ্রী প্রধান অভিমত প্রকাশ করেন।
শ্রী নাড্ডা বলেন, প্রধানমন্ত্রী জন আরোগ্য যোজনা এক উচ্চাকাঙ্ক্ষী কর্মসূচি। এই কর্মসূচির সফল রূপায়ণে প্রতিটি স্তরে ব্যাপক প্রয়াস নেওয়া হচ্ছে। তিনি বলেন, এই কর্মসূচি ১০ কোটি ৭৪ লক্ষ গরিব পরিবারকে আর্থিক সুরক্ষা প্রদান করবে। এর ফলশ্রুতিস্বরূপ, প্রতিটি পরিবার ৫ লক্ষ টাকার আর্থিক সুবিধা পাবে। উপযুক্ত পরিষেবা প্রদানের ক্ষেত্রেও ‘আরোগ্যমিত্র’দের গুরুত্বপূর্ণ ভূমিকা থাকছে বলে শ্রী নাড্ডা মন্তব্য করেন।
CG/BD/DM/…
(Visitor Counter : 31
নারীওশিশুবিকাশমন্ত্রক
মহিলা ও শিশুবিকাশ মন্ত্রক ‘#চাইন্ডলাইন ১০৯৮’ লোগো প্রতিযোগিতা শুরু করেছে
নয়াদিল্লি, ২৫ জুলাই, ২০১৮
মহিলা ও শিশুবিকাশ মন্ত্রক ‘#চাইন্ডলাইন ১০৯৮’-এর লোগো খুঁজে বের করে তার সঙ্গে উপযুক্ত ট্যাগলাইন যুক্ত করার এক প্রতিযোগিতা শুরু করেছে। ৩০শে জুলাই ‘বিশ্বমানব পাচার বিরোধী দিবস উদযাপনের অঙ্গ হিসাবে এর আয়োজন করা হয়েছে।’
‘চাইন্ডলাইন’ হচ্ছে ভারতে শিশুদের প্রয়োজনে ২৪ ঘন্টার জরুরী টেলিফোন পরিষেবা। বর্তমানে দেশের ৪৫০টি স্হানে এই পরিষেবা চালু আছে। যেহেতু পাচার হওয়া শিশুদের প্রায়শই ট্রেনযোগে অন্যত্র নিয়ে যাওয়া হয়, তাই এইসব শিশুদের উদ্ধার ও পুনর্বাসনের জন্য এই মন্ত্রক, রেলমন্ত্রকের সঙ্গে একটি সমঝোতা স্মারক স্বাক্ষর করেছে। রেলের কোচে পোস্টারের মাধ্যমে বিষয়টি নিয়ে সচেতনতা গড়ে তুলতে ২০১৫-র নভেম্বর মাসে এক প্রচার কর্মসূচিতে, বিভিন্ন ট্রেনে প্রায় ২ লক্ষ পোস্টার লাগিয়ে যাত্রীদের শিশুপাচার বিষয়ে সাবধান করে দেওয়া হয়।
মহিলা ও শিশু বিকাশ মন্ত্রী শ্রীমতি মানেকা সঞ্জয় গান্ধী বলেছেন- শিশু বা বয়স্ক যারই প্রয়োজন হোক না কেন, ১০৯৮ নম্বরে ফোন করে এই নিঃশুল্ক পরিষেবা পাওয়া যাবে। এই পরিষেবায় শিশুদের জরুরী প্রয়োজনে সাড়া দেওয়ার পাশাপাশি, তাদের দীর্ঘমেয়াদী সুরক্ষা ও পুনর্বাসনের ব্যবস্হাও করা হয়। তিনি বলেছেন, অনলাইনে পরিচালিত এই প্রতিযোগিতার মাধ্যমে নাগরিকদের সঙ্গে যোগাযোগ গড়ে তুলে, পাচারের বিরুদ্ধে এই বিরাট উদ্যোগ সম্বন্ধে তথ্য প্রচার করা যাবে।
শিশুদের ‘চাইন্ডলাইন ১০৯৮’ বিষয়ে পরিচিত করাতে, এনসিইআরটি পুস্তিকার মাধ্যমে এবং স্কুলে শিক্ষাসুলভ চলচ্চিত্র প্রদর্শনের জন্য, মানব সম্পদ উন্নয়ন মন্ত্রীকে উদ্যোগ নেবার জন্য ইতিপূর্বে অনুরোধ করা হয়েছিল। এর পরেই এনসিইআরটি-র ষষ্ঠ থেকে দ্বাদশ শ্রেণীর সমস্ত পাঠ্যপুস্তকের সামনের প্রচ্ছদের ভেতরের অংশে চাইন্ডলাইন  বিষয়ে তথ্য প্রকাশ বা মুদ্রনের ব্যবস্হা করা হয়েছে।
মানব পাচার প্রতিরোধে, মন্ত্রকের পক্ষ থেকে এক বিলের খসড়া, মন্ত্রীসভায় অনুমোদিত হয়েছে। সংসদের বাদল অধিবেশনে বিলটি পাস হবার সম্ভাবনা রয়েছে।
#চাইন্ডলাইন ১০৯৮ প্রতিযোগিতা বিষয়ে বিশদে জানতে মন্ত্রকের ফেসবুক/টুইটার অ্যাকাউন্ট  দেখা যেতে পারে। ৩০শে জুলাই, ২০১৮-র মধ্যে creativecorner.mwcd[at]gmail[dot]com বা MyGov-এর মাধ্যমে প্রতিযোগিতার এন্ট্রি/ প্রবেশপত্র পাঠাতে হবে।
CG/PB/NS/…
(Visitor Counter : 64
শিল্পওবাণিজ্যমন্ত্রক
জাপানে জি-২০ মন্ত্রী গোষ্ঠীর বৈঠকে ভারতীয় দলের প্রতিনিধিত্ব করবেন বাণিজ্য মন্ত্রী
আগামী ৮ থেকে ৯ জুন পর্যন্ত জাপানের সুকুবা শহরে আয়োজিত জি-২০ মন্ত্রিগোষ্ঠীর বৈঠকে ভারতীয় দলের প্রতিনিধিত্ব করবেন কেন্দ্রীয় শিল্প, বাণিজ্য ও রেল মন্ত্রী শ্রী পীযূষ গোয়েল। বিশ্বে বাণিজ্যের অবস্থা, বিশ্ব বাণিজ্য সংস্থার বিষয় এবং নগদহীন লেনদেনের বিষয়ে শ্রী গোয়েল বক্তব্য রাখবেন। এর পাশাপাশি, বৈঠকে অংশগ্রহণকারী বাণিজ্য মন্ত্রীদের সঙ্গেও বর্তমান আন্তর্জাতিক বাণিজ্য ও বিনিয়োগের বিষয়ে আলোচনা করবেন তিনি। এই প্রথম বৈদ্যুত্যিন ও তথ্য প্রযুক্তি এবং বাণিজ্য মন্ত্রক জি-২০ মন্ত্রিগোষ্ঠীর বৈঠকে নগদহীন অর্থনীতির ওপর আয়োজিত আলোচনায় অংশ নিচ্ছে। জি-২০ মন্ত্রিগোষ্ঠীর বৈঠকে এই গোষ্ঠীর অন্তর্ভুক্ত দেশগুলির আলোচ্যসূচি নিয়ে আলোচনা ও ঘোষণাপত্র জমা হবে। প্রতিবারই ভারত এই বৈঠকে সক্রিয় অংশগ্রহণ করে। দ্বিপাক্ষিক বাণিজ্য সম্পর্ক গঠনে এ পর্যন্ত জি-২০’তে কোনও সংযুক্ত কমিটি গঠিত হয়। মন্ত্রকের দায়িত্বভার গ্রহণের পর এই প্রথম শ্রী গোয়েলের বিদেশ সফর। সেখানে জি-২০ বৈঠকের আয়জিত দেশ জাপান-সহ অন্যান্য দেশের বাণিজ্য মন্ত্রীদের সঙ্গে তাঁর আলোচনার সুযোগ রয়েছে। জি-২০ বৈঠকের মাঝে বাণিজ্য ও নগদ অর্থনীতির বিষয়ে বৈঠক ছাড়াও কৃষি, অর্থনীতি, সেন্ট্রাল ব্যাঙ্ক গভর্নর্স, শ্রম ও কর্মসংস্থান, পর্যটন, শক্তির আদান-প্রদান, স্থায়ী উন্নয়নের জন্য বিশ্ব পরিবেশ, স্বাস্থ্য এবং বিদেশ মন্ত্রী পর্যায়ের বৈঠকও অনুষ্ঠিত হবে।
SSS/SS/SB……06_June_2019...……...
(Visitor Counter : 87
প্রধানমন্ত্রীরদপ্তর
ব্রিকস্-আফ্রিকা আউটরিচ এবং ব্রিকস্ প্লাস বার্তালাপে প্রধানমন্ত্রীর অংশগ্রহণ
নতুন দিল্লি, ২৪ আগস্ট, ২০২৩
প্রধানমন্ত্রী শ্রী নরেন্দ্র মোদী ২৪ আগস্ট ২০২৩-এ জোহানেসবার্গে ব্রিকস্-আফ্রিকা আউটরিচ এবং ব্রিকস্ প্লাস বার্তালাপে অংশ নিয়েছেন।
বৈঠকে ব্রিকস্ গোষ্ঠীভুক্ত দেশগুলির নেতৃত্বের পাশাপাশি আফ্রিকা, এশিয়া ও লাতিন আমেরিকার অতিথি দেশগুলিও অংশগ্রহণ করে।
প্রধানমন্ত্রী তাঁর বক্তব্যে ব্রিকস্-কে দক্ষিণ বিশ্বের কণ্ঠস্বর হয়ে ওঠার আহ্বান জানান। তিনি আফ্রিকার সঙ্গে ভারতের নিবিড় অংশীদারিত্বের কথা তুলে ধরেন এবং এজেন্ডা ২০৬৩-এর আওতায় আফ্রিকার উন্নয়ন যাত্রায় সাহায্য করার জন্য ভারতের প্রতিশ্রুতির কথা পুনর্ব্যক্ত করেন।
প্রধানমন্ত্রী বহুপাক্ষিক বিশ্বকে শক্তিশালী করে তুলতে আরও সহযোগিতার আহ্বান জানান এবং বিশ্বমানের প্রতিষ্ঠানগুলির প্রাসঙ্গিকতা বজায় রাখতে সংস্কারের প্রয়োজনীয়তার উপর জোর দেন। সন্ত্রাস দমন, পরিবেশ সংরক্ষণ, জলবায়ু সংক্রান্ত কর্মকাণ্ড, সাইবার নিরাপত্তা, খাদ্য ও স্বাস্থ্য নিরাপত্তা, সরবরাহ শৃঙ্খল বজায় রাখার ক্ষেত্রে সহযোগিতার জন্য নেতৃত্বের কাছে আহ্বান জানান তিনি। প্রধানমন্ত্রী আন্তর্জাতিক সৌর জোট, এক সূর্য এক বিশ্ব এক গ্রীড, বিপর্যয় মোকাবিলায় পরিকাঠামোর জন্য সহযোগিতা, এক বিশ্ব এক স্বাস্থ্য, বিগ ক্যাট অ্যালায়েন্স এবং পরম্পরাগত ওষুধের জন্য বিশ্বমানের কেন্দ্রের মতো আন্তর্জাতিক উদ্যোগে অংশ হওয়ার জন্য দেশগুলিকে আমন্ত্রণ জানান। ভারতের ডিজিটাল গণ পরিকাঠামো বিষয় সকলের সঙ্গে ভাগ করে নেন তিনি।
AC/SS/SKD
(
স্বাস্থ্যওপরিবারকল্যাণমন্ত্রক
প্রতি ১০ লক্ষ জনসংখ্যায় কোভিড-১৯ টিকা
নয়াদিল্লি, ০৯ মার্চ ২০২১
ভারত বিশ্বের দ্বিতীয় বৃহত্তম জনসংখ্যাবিশিষ্ট দেশ। তাই, বিপুল জনসংখ্যার-ভিত্তিতে প্রতি ১০ লক্ষ জনসংখ্যা অনুযায়ী টিকাকরণের বিষয়টি প্রশংসার যোগ্য। ভারতে প্রতি ১০ লক্ষ জনসংখ্যায় গড় টিকাকরণের হার ১১ হাজার ৬৫৭। অন্যদিকে, মার্কিন যুক্তরাষ্ট্রে টিকাকরণের হার ২ লক্ষ ৩২ হাজার ৩০০, ব্রিটেনে ৩ লক্ষ ১৪ হাজার ১০০, ফ্রান্সে ৭১ হাজার ৬০০ এবং জার্মানীতে ৭৬ হাজার ৪০০।
কোভিড-১৯ টিকাকরণ পরিচালনা সম্পর্কিত জাতীয় বিশেষজ্ঞ গোষ্ঠীর সুপারিশ অনুযায়ী ভারতে কোভিড-১৯ টিকাকরণ শুরু হয় স্বাস্থ্য কর্মী ও করোনার বিরুদ্ধে লড়াইয়ে অগ্রভাগে থাকা কর্মীদের টিকা দেওয়ার মধ্য দিয়ে। স্বাস্থ্য কর্মী ও অগ্রভাগে থাকা কর্মীদের সংখ্যা দেশে মোট জনসংখ্যার ২ শতাংশেরও কম। একইভাবে, জাতীয় স্তরে ঐ বিশেষজ্ঞ গোষ্ঠীর সুপারিশ অনুযায়ী ৬০ বছর বা তার বেশি বয়সী এবং একাধিক উপসর্গ রয়েছে, এমন ৪৫-৫৯ বছর বয়সী ব্যক্তিদের কোভিড টিকাকরণ গত পয়লা মার্চ থেকে শুরু হয়েছে। সরকারি টিকাকরণ কেন্দ্রের পাশাপাশি, সমগ্র প্রক্রিয়ায় আরও গতি আনতে বেসরকারি টিকাকরণ কেন্দ্রেও টিকা দেওয়ার কাজ চলছে।
প্রতি ১০ লক্ষ জনসংখ্যা অনুযায়ী রাজ্য ও কেন্দ্রশাসিত অঞ্চল-ভিত্তিক প্রদেয় টিকার ডোজের যে পরিসংখ্যান গত তেসরা মার্চ পর্যন্ত পাওয়া গেছে, সেই অনুযায়ী পশ্চিমবঙ্গে ১২ লক্ষ ৭ হাজার ৬৯০টি টিকার ডোজ দেওয়া হয়েছে এবং প্রতি ১০ লক্ষে টিকার ডোজ পেয়েছেন ১২ হাজার ৩৪০ জন। রাজ্যসভায় আজ এক লিখিত জবাবে একথা জানান স্বাস্থ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে।
উত্তর-পূর্বাঞ্চলেরউন্নয়নসংক্রান্তমন্ত্রক
বিশ্ব বাঁশ দিবস উদযাপন উপলক্ষে বাঁশ সংক্রান্ত এক ওয়েবিনারে কেন্দ্রীয় মন্ত্রী ডঃ জিতেন্দ্র সিং
নয়াদিল্লি, ১৮ সেপ্টেম্বর, ২০২০
বিশ্ব বাঁশ দিবস উদযাপন উপলক্ষে উত্তর-পূর্বাঞ্চলীয় উন্নয়ন মন্ত্রকের অধীন কেন অ্যান্ড ব্যাম্বো টেকনোলজি সেন্টার এবং ভারতীয় শিল্প মহাসংঘ  পৃথকভাবে ২টি ওয়েবিনার আয়োজন করে। এই ওয়েবিনার দুটিতে অংশ নিয়ে কেন্দ্রীয় উত্তর-পূর্বাঞ্চল উন্নয়ন প্রতিমন্ত্রী ডঃ জিতেন্দ্র সিং বলেন, মোদী সরকার দেশীয় বাঁশ শিল্পের প্রসারে একাধিক পরিকল্পনা করছে। এই শিল্প কোভিড পরবর্তী ভারতের অর্থনীতিতে গুরুত্বপূর্ণ ভূমিকা পালন করতে পারে। ডঃ সিং আরও বলেন, কোভিড পরবর্তী সময়ে উত্তর-পূর্বাঞ্চল দেশে আকর্ষণীয় বাণিজ্যিক গন্তব্য হয়ে উঠতে পারে এবং অর্থনৈতিক কর্মকান্ডে অন্যতম একটি গুরুত্বপূর্ণ স্তম্ভ হিসাবে বাঁশের বড় ভূমিকা রয়েছে। তিনি আরও বলেন, একাধিক শিল্প সংস্থা উত্তর-পূর্বাঞ্চলের সুবিস্তৃত কৃষিজ সম্পদকে কাজে লাগানোর ব্যাপারে চিন্তাভাবনা করছে এবং এই সুযোগ কোনোভাবেই হাতছাড়া করা যায় না।
মহামারীর ঘন কালো আকাশে বাঁশ শিল্প ক্ষেত্রকে রূপালী রেখার সঙ্গে তুলনা করে ডঃ সিং বলেন, কোভিড পরবর্তী সময়ে এই শিল্প ক্ষেত্র সমগ্র দেশের পাশাপাশি, উত্তর-পূর্বের অর্থনীতির সঠিক দিশা-নির্ধারণে বড় ভূমিকা নেবে। প্রধানমন্ত্রী আত্মনির্ভর ভারত গঠনের যে আহ্বান জানিয়েছেন, তাতে বাঁশ শিল্প এক নতুন গতি সঞ্চার করতে পারে।
ডঃ সিং বলেন, বাঁশ শিল্পের প্রসারের বিষয়টিকে বিবেচনায় রেখে শতাব্দী প্রাচীন ভারতীয় অরণ্য আইন সংশোধন করা হয়েছে এবং বাঁশকে বনজ সামগ্রীর তকমা থেকে বাদ দেওয়া হয়েছে। এর ফলে, বাঁশ শিল্পকে কাজে লাগিয়ে জীবন-জীবিকার প্রসার ঘটবে। কাঁচা বাঁশ নির্মিত সামগ্রী আমদানির ক্ষেত্রে ২৫ শতাংশ হারে আমদানি শুল্ক বাড়ানোর যে সিদ্ধান্ত কেন্দ্রীয় সরকার নিয়েছে, তাকে স্বাগত জানিয়ে ডঃ সিং বলেন, এর ফলে দেশীয় বাঁশ শিল্প, বিশেষ করে ফার্নিচার, হস্তশিল্প, ধূপকাঠি তৈরি প্রভৃতি ক্ষেত্রে কর্মসংস্থানের সুযোগ বাড়বে। জাতীয় বাঁশ মিশনের কথা উল্লেখ করে তিনি বলেন, উত্তর-পূর্বাঞ্চল এক কার্যকর জ্বালানি শক্তি হিসাবে বাঁশকে কাজে লাগিয়ে নতুন ভারতের নতুন চালিকাশক্তি হয়ে উঠতে পারে।
(CG/BD/SB
রেলমন্ত্রক
রেল প্ল্যাটফর্মগুলির উচ্চতা প্রসঙ্গে
নয়াদিল্লি, ২৭ নভেম্বর, ২০১৯
রেল স্টেশনগুলির আয়তন অনুযায়ী, প্ল্যাটফর্মের উচ্চতা মাঝারি বা উচ্চ অথবা রেল লাইনের সমতুল হবে কিনা তার ওপর নির্ভর করে। রেল স্টেশনগুলির প্রকারভেদ অনুযায়ী, পূর্বনির্ধারিত আয়তনের সঙ্গে সামঞ্জস্য রেখেই প্ল্যাটফর্ম তৈরি করা হয়ে থাকে। প্ল্যাটফর্ম তৈরির সময় ট্রেনের কামরা এবং প্ল্যাটফর্মের মধ্যে যাতে ফারাক বেশি না থাকে, তার ওপর গুরুত্ব দেওয়া হয়। যাত্রী সাধারণের ট্রেনে ওঠা বা নামার বিষয়টিকেও প্ল্যাটফর্ম তৈরির সময় বিবেচনায় রাখা হয়। দুর্ঘটনা এড়াতেই এরকম ব্যবস্থা নেওয়া হয়ে থাকে। অবশ্য, চলন্ত ট্রেনে ওঠা-নামার ক্ষেত্রে উঁচু বা নীচু প্ল্যাটফর্ম অসুবিধার সৃষ্টি করে।
লোকসভায় আজ এক প্রশ্নের লিখিত জবাবে একথা জানান রেলমন্ত্রী শ্রী পীযূষ গোয়েল। তিনি আরও জানান, প্ল্যাটফর্মে দুর্ঘটনা এড়াতে রেল কর্তৃপক্ষ একাধিক ব্যবস্থা নিয়েছে। এই সমস্ত ব্যবস্থাগুলির মধ্যে রয়েছে –
ব্রডগেজ লাইনে স্টেশনের ভিন্নতা-নির্বিশেষে হাইলেভেল প্ল্যাটফর্ম তৈরিতে সংশ্লিষ্ট নীতি-নির্দেশিকার সংশোধন করা হয়েছে। নীচু বা রেল লাইনের সমতুল প্ল্যাটফর্মগুলির উচ্চতা বাড়িয়ে হাইলেভেল করার কাজ চলছে। ২০১৮-১৯ অর্থবর্ষে রেল মন্ত্রক নিরাপত্তা খাতে ফুট ওভার ব্রিজ অথবা স্টেশনে হাইলেভেল প্ল্যাটফর্ম নির্মাণ কর্মসূচির আওতায় ৬ হাজার ২০০ কোটি টাকা মঞ্জুর করেছে। এছাড়াও, দুর্ঘটনা এড়াতে চলন্ত ট্রেনে যাত্রীদের ওঠা-নামা না করার জন্য স্টেশনগুলিতে নিয়মিত ঘোষণা করা হয়। যাত্রী সাধারণকে চলন্ত ট্রেনে ওঠা-নামার ঝুঁকি সম্পর্কে সচতন করতে নিয়মিত ব্যবধানে সচেতনতামূলক শিবিরের আয়োজন করা হয়। এছাড়াও, ট্রেনের ছাদে চড়ে অথবা চলন্ত ট্রেনে দরজার সামনে যাতায়াতের ঝুঁকি সম্পর্কেও যাত্রীদের নিয়মিত সচেতন করা হয়ে থাকে। এভাবে সফরের সময় কোনও যাত্রী ধরা পড়লে ১৯৮৯ – এর রেল আইনের সংশ্লিষ্ট ধারা অনুযায়ী, আইনানুগ ব্যবস্থা নেওয়ার সংস্থান রয়েছে।
CG/BD/SB
(Visitor Counter : 68
নির্বাচনকমিশন
লোকসভা নির্বাচনের প্রথম পর্বে পশ্চিমবঙ্গে ৮০ শতাংশের ওপর ভোট
কলকাতা, ১১ এপ্রিল, ২০১৯
লোকসভা নির্বাচনের প্রথম পর্বে ১৮টি রাজ্য ও ২টি কেন্দ্রশাসিত অঞ্চলের ৯১টি আসনের জন্য আজ ভোট নেওয়া হয়। এর মধ্যে পশ্চিমবঙ্গের ২টি আসনের জন্য ৮০ শতাংশের ওপর ভোট পড়েছে। রাজ্য নির্বাচন দপ্তর সূত্রে এখবর দিয়ে জানানো হয়েছে, কুচবিহার লোকসভা আসনের জন্য ভোট পড়ে ৮০.১১ শতাংশ এবং আলিপুরদুয়ার আসনের জন্য ভোট পড়ে ৮১.৫৫ শতাংশ। রাজ্যের ২টি আসনে মোট ৩৪ লক্ষ ৬২ হাজার ৫৮৩ জন ভোটদাতা তাঁদের ভোটাধিকার প্রয়োগ করেন। এর মধ্যে কুচবিহার আসনের জন্য ভোট দেন ১৮ লক্ষ ১৪ হাজার ২০০ জন এবং আলিপুরদুয়ার আসনের জন্য ভোট দেন ১৬ লক্ষ ৪৮ হাজার ৩৮৩ জন।
বিচ্ছিন্ন কিছু ঘটনা ছাড়া ভোটপর্ব মোটের ওপর শান্তিপূর্ণ ছিল বলে রাজ্যের মুখ্য নির্বাচনী আধিকারিক ডঃ আরিজ আফতাব কলকাতায় এক সাংবাদিক সম্মেলনে জানিয়েছেন। বিভিন্ন ঘটনায় আজ মোট ৮ জনকে গ্রেফতার করা হয় বলে তিনি জানান।
CG/SB
(Visitor Counter : 77
নারীওশিশুবিকাশমন্ত্রক
শ্রীমতী মানেকা গান্ধী ‘ওয়েব ওয়ান্ডার উইমেন’দের সংবর্ধনা দিলেন
নয়াদিল্লি, ৬ মার্চ, ২০১৯
সোশ্যাল মিডিয়ার মাধ্যমে সমাজ সংস্কারের ক্ষেত্রে অসাধারণ সাফল্যের স্বীকৃতিস্বরূপ আজ  নতুন দিল্লিতে ৩০ জন মহিলাকে কেন্দ্রীয় মহিলা ও শিশুকল্যাণ মন্ত্রী শ্রীমতী মানেকা গান্ধী সংবর্ধনা দেন। ‘ওয়েব ওয়ান্ডার উইমেন’ হিসেবে পরিচিত এই ৩০ জন মহিলা সোশ্যাল মিডিয়াকে কাজে লাগিয়ে সমাজ সংস্কারের ক্ষেত্রে গুরুত্বপূর্ণ ভূমিকা পালন করেছেন।
ট্যুইটার ইন্ডিয়া এবং ব্রেক থ্রু ইন্ডিয়ার সহযোগিতায় আয়োজিত এই সংবর্ধনা অনুষ্ঠানের উদ্দেশ্য হল দেশ-বিদেশের ভারতীয় মহিলাদেরকে তাঁদের সোশ্যাল মিডিয়ার মাধ্যমে সামাজিক পরিবর্তন আনতে ইতিবাচক অভিযান পরিচালনার জন্য সংবর্ধিত করা। অনুষ্ঠানে শ্রীমতী গান্ধী বলেন, সোশ্যাল মিডিয়াকে কাজে লাগিয়ে এক ইতিবাচক পরিবর্তন আনার জন্য এই মহিলারা যে অভিযান চালিয়েছেন, তার স্বীকৃতিস্বরূপ এ ধরণের প্রয়াসকে উৎসাহিত ও সম্মান জানানোর জন্যই এই সংবর্ধনা অনুষ্ঠান।
কেন্দ্রীয় মহিলা ও শিশুকল্যাণ মন্ত্রী সহ ১০ জন বিচারকমণ্ডলী বিপুল সংখ্যক মহিলার মধ্যে এই ৩০ জন মহিলার নাম চূড়ান্ত করেন। উল্লেখ করা যেতে পারে, বিভিন্ন ক্ষেত্র থেকে ২৪০ জনেরও বেশি মহিলা ‘ওয়েব ওয়ান্ডার উইমেন’ হিসেবে স্বীকৃতি পাওয়ার জন্য প্রাথমিকভাবে মনোনীত হয়েছিলেন। মন্ত্রকের পক্ষ থেকে ‘উইমেন অ্যাচিভার্স’ নামে যে অভিযান পরিচালিত হচ্ছে, ‘ওয়েব ওয়ান্ডার উইমেন’ হল তার তৃতীয় সংস্করণ।
CG/BD/DM
(Visitor Counter : 91
প্রধানমন্ত্রীরদপ্তর
কেভাডিয়ায় ৩১ অক্টোবর প্রধানমন্ত্রীর সামনে আদিবাসী সম্প্রদায়ের শিশুদের গানের ব্যান্ডের অনুষ্ঠান পরিবেশনা
অম্বাজী মন্দিরে যেসব শিশু ভিক্ষা করত, তারা প্রধানমন্ত্রীর অনুপ্রেরণায় কেভাডিয়ায় এই অনুষ্ঠানটি উপস্থিত করবে
প্রধানমন্ত্রীর ৩০ সেপ্টেম্বর অম্বাজী সফরকালেও এই ব্যান্ড অনুষ্ঠান পরিবেশন করেছিল
নয়াদিল্লি, ২৮ অক্টোবর, ২০২২
প্রধানমন্ত্রী শ্রী নরেন্দ্র মোদী আগামী ৩১ অক্টোবর কেভাডিয়া সফর করবেন। তাঁর সফরকালে বনসকান্থা জেলার অম্বাজী শহরে আদিবাসী শিশুদের একটি গানের ব্যান্ড সঙ্গীত পরিবেশন করবে। রাষ্ট্রীয় একতা দিবস উপলক্ষে প্রধানমন্ত্রীর এই সফর।
এই ব্যান্ডটির প্রধানমন্ত্রীর সামনে এটিই প্রথম অনুষ্ঠান উপস্থাপনা নয়, এর আগে ৩০ সেপ্টেম্বর তারিখে অম্বাজী সফরকালেও তারা শ্রী মোদীকে স্বাগত জানায়। সেদিন প্রধানমন্ত্রী ৭ হাজার ২০০ কোটি টাকার একগুচ্ছ উন্নয়নমূলক প্রকল্পের উদ্বোধন ও শিলান্যাস করেন।
শ্রী মোদী এই ব্যান্ডের উপস্থাপনার প্রশংসার পাশাপাশি, সদস্যদের সঙ্গে ব্যক্তিগত আলাপচারিতায় যোগ দেন। তাদের উৎসাহিত করতে তিনি একটি গ্রুপ ছবিও তোলেন।
আদিবাসী শিশুদের ব্যতিক্রমী সঙ্গীত প্রতিভার কারণেই আজ তাদের গান প্রশংসিত হচ্ছে। এক সময় এরা তাদের জীবনধারনের জন্য নিদারুন সংগ্রাম করত। এইসব শিশুরা অম্বাজী মন্দিরে দর্শনার্থীদের কাছে ভিক্ষা চাইত। স্থানীয় একটি অসরকারি সংগঠন শ্রী শক্তি সেবা কেন্দ্র এ ধরনের শিশুদের কল্যাণে কাজ শুরু করে। এদের লেখাপড়া করার সুযোগ দেওয়া হয়। এর পাশাপাশি, আদিবাসী শিশুদের কোন কোন ক্ষেত্রে দক্ষতা আছে, তা শনাক্ত করা হয়। যেসব শিশুরা গান ভালোবাসে, তাদের জন্য প্রশিক্ষণের ব্যবস্থা করা হয়।
প্রধানমন্ত্রীর এই ব্যান্ডের গান খুবই ভালো লাগে। তিনি রাষ্ট্রীয় একতা দিবসে কেভাডিয়ায় তারা অনুষ্ঠানে সুযোগ পায়, সেটি নিশ্চিত করেন।
শ্রী মোদী ৩১ অক্টোবর সর্দার বল্লভভাই প্যাটেলের ১৪৭তম জন্মবার্ষিকীতে কেভাডিয়ায় গিয়ে তাঁকে শ্রদ্ধা জানাবেন। ঐ দিন তিনি একতা দিবস কুচকাওয়াজে যোগ দেবেন এবং লালবাহাদুর শাস্ত্রী ন্যাশনাল অ্যাকাডেমী অফ অ্যাডমিনিস্ট্রেশনে যেসব সিভিল সার্ভিস আধিকারিকরা ফাউন্ডেশন কোর্সে অংশগ্রহণ করেছেন, সেইসব আধিকারিকদের সঙ্গেও মতবিনিময় করবেন।
PG/CB/SB
(